Inis Bigil

Oileán beag cónaithe is ea Inis Bigil, atá lonnaithe ar chósta Chontae Mhaigh Eo in Éirinn. Tá an t-oileán suite idir oirthuaisceart Oileán Acla agus an tír mhór, agus tá rochtain le fáil ag céibh Rinn Doran i mBaile Chruaidh, nó ag 'Bullsmouth' i nDún Éibhir ar Oileán Acla. Tá rochtain d'ingearáin ann freisin i bhfoirm héileapad. Tá an t-oileán 2.5 km × 1.5 km, agus 650 acra san achar.

Ag tús an 20ú haois, bhí breis is 200 duine ag cur fúthu anseo, iad ag iascaireacht, ag feirmeoireacht agus i mbun oibre mar oibrithe feirme in Albain i rith an tsamhraidh. Ba ghnách leis na daoine imeachtaí siamsaíochta a eagrú dóibh féin nuair a bhíodh an t-oileán gearrtha amach ón mórthír ar feadh míonna i ndiaidh a chéile ag cainéal contúirteach Bhéalan Bhulláin. 

Faoi láthair níl ach 23 duine ag maireachtáil ar an oileán, an chuid is mó acu ag obair i dtalmhaíochta, iascaireacht nó bailiúchán éisc sliogánach. I measc na n-áiseanna ar an oileán tá scoil agus oifig an phoist ann, ach tá siad araon dúnta anois. Bhí caint faoi phleananna chun carr-chábla a thógáil trasna canáil Bhéal an Tairbh ón mbliain 1996, ach tréigeadh iad mar gheall ar an chostas mór a bhí tuartha agus caitheadh an t-airgead ar athfhorbairt dhroichead Oileán Acla ina áit.Cable Car Battle On Isolated Inishbiggle Continues 1997 Déanann na sruthanna dothuartha an t-oileán do-aimsithe i rith an gheimhridh, d'ainneoin na fírice nach dtógann an turas ach 10 bomaite i gcurach nuair atá aimsir mhaith ann.

Tá formhór na ndaoine ar an oileán ina seandaoine sa lá atá inniu ann agus ag fulaingt go mór mhór mar gheall ar imirce, rud a taispeánadh go hiontach maith sa chlár fhaisnéise 'An Táiliúr Gorm'.  

Ó na 1990idí i leith, tá féile eagraithe ag an bpobal beag seo gach mí Lúnasa. Tugtar deis do dhaoine dul amach i ngeoltaí, agus freastal ar sheisiúin amhránaíochta, cheoil agus damhsa.

Rugadh agus tógadh an file clúiteach Pádraig Daeid ar an oileán chomh maith.

+ DaonraBliain  Daonra  ±%1841  67  —1851  61  −9.0%1861  0  −100%1871  154  —1881  171  +11.0%1891  135  −21.1%1901  135  −0.0%1911  149  +10.4%1926  162  +8.7%1936  157  −3.1%1946  106  −32.5%1951  123  +16.0%1956  116  −5.7%1961  113  −2.6%1966  103  −8.8%1971  112  +8.7%1979  97  −2.6%1981  89  −8.2%1986  69  −22.5%1991  51  −26.1%1996  48  −5.9%2002  39  −18.8%2006  24  −38.5%2011  25  +4.2%2016  18  −28.0%

 Tagairtí 

 Naisc sheachtracha 
 Eolas breise as Gaeilge faoi Inis Bigil

Catagóir:Oileáin Ghaeltachta
Catagóir:Contae Mhaigh Eo
Catagóir:Oileáin Mhaigh Eo
Catagóir:Contae Mhaigh Eo
Catagóir:Gaeltacht Chontae Mhaigh Eo